ПРИЈЕГЛЕД 


ПРИЛОГ »МАЛЕ БИБЛИОТЕКЕ « 


БРОЈ ХУ. и ХУІ. — мостар 1-1Х- 1902. = ГОДИНАІ. 


Друштво Просвјета, за помагање Срба 
ђака из Босне и Херцеговине разаслало 
је овај позив: 


СРПСКИ НАРОДЕ! 


Напредак науке и културе, што се 
постигао у најновије доба, измијенио је 
из темеља друштвене прилике народа. 
Стари облици удруживања ишчезавају, 
да уступе мјесто новијем, који одговарају 
духу и потребама времена. И српски на- 
род умио се користити тијем течевинама 
новога времена, те је у крајевима, гдје 
је културно напреднији, створио боље 
друштвене прилике, под којим ће се 
лакше и правилније развијати. То није 
ни чудо, јер је задружни живот у крви 
нашега народа. Није постидан ни онај 
дио српскога народа, што живи У нашој 
отаџбини Босни и Херцеговини, као што 

то показују разни облици друштвенога 
рада у нас, на првом мјесту наше Срп- 
ске Општине, ти расадници просвјете у 
нашем народу. 

Али се од дуго времена осјећа и по- 
треба, да се оснује друштво, које би се 
бринуло с материјалне стране, да се по- 
већа број образованих Срба у овијем 
земљама, који ће дијелити и зло и добро 
са својим народом. Сиромаштво је највећа 
препона на путу младим даровитим Србима 
из Босне и Херцеговине, који хоће да 
се образују. Оно нам смета да не напре- 
дујемо, а ко данас не напредује тај 
назадује. 

Смијемо ли допустити да то остане 
тако: Смијемо ли допустити, да се наш 
подмладак учи у школама далеко од сво- 
јих родитеља без њихове његе и без 
наше бриге" Смијемо ли допустити, да 
од стотине ђака, који уђу у коју средњу 
школу, сврши их до краја једва два или 
три? Смијемо ли допустити, да од дома- 
ћих наших синова једва двојица или тро- 
јица годишње сврше коју велику школу; 
Смијемо ли допустити, да се наш под- 
младак дави у загушљивим и нездравим 

становима, да се слабо храни, а још горе 
одијева, да губи здравље и најпослије 
угине? Једном ријечи: смијемо ли гледати 
велики застој у образовању нашега под- 
млатка, јер појединац нема довољно сред- 
става, а ми се нијесмо удружили, да га 
заједнички потпомогнемо?! Не смијемо, 
биће одговор свакога правога родољуба, 
а тих — хвала Богу — има доста у 
нашој домовини. 

Стога смо се обратили високој Земаљ- 
ској Влади и добили одобрење, да. оснујемо 
»Просвјету«, друштво за помагање Срба 
Бака из Босне и Херцеговине, који уче 
у средњим или великим школама Босне и 
Херцеговине и Аустро-угарске монархије. 
Члан друштва може бити сваки Србин и 
Српкиња и сваки пријатељ српскога под- 
млатка, који је родом из Босне и Хер- 
цеговине и Аустро-угарске монархије, и 
свака корпорација (школе, општине, дру- 
штва и т. д.), којој је подијељено право 
опстанка у Босни и Херцеговини и Аустро- 
угарској монархији. Чланова има добро- 
твора, који приложе једном за свагда 
500 круна, утемељача, који приложе 
једном за свагда или у 15 мјесечних 

оброка 150 круна, помагача, који при- 
лажу мјесечно 60 хелера. Друштвом ће 
управљати главни одбор, пододбори и 
повјереници. Главни одбор од 9 чланова 
биће у Сарајеву. Гдје се скупи стотину 
чланова, биће пододбор, који ће се са- 
стајати од 5 чланова и бираће га чланови 
тога мјеста, а гдје нема стотину чланова, 
постављаће главни одбор повјеренике, 
који ће скупљати чланове и бринути се 
за приходе друштва. Скупштина за обра- 
зовање биће 1.131. августа 1002. у три 
сата по подне у просторијата српско- 
православног црЕвеног пјевачког друшнива 
» Слоге« у Сарајеву. Пријаве за чланство 
прима сваки од потписанијех до тога дана. 

Сада напредак друштва зависи једино 
од тебе, српски народе. Стога се и обра- 
ћамо свима твојим синовима. 


БРАЋО СРБИ! 

Покажимо, да смо зрели, да сами себи 
створимо повољне погодбе за бољу бу- 
дућност! Подигнимо ову културну уста- 
нову, која је заснована на широкој основи, 
на висину достојну срискога народа! Уда- 
римо оснивањем овога друштва станац 

камен дивној згради боље будућности 
нашега српског народа у овим земљама! 


Ето вам прилике свима, којима је Бог 
дао, те можете и имате одакле, да се по- 
кажете као родољубиви Срби! Ето вам 
прилике свештеници и учитељи, трговци 
и занатлије, тежаци и. радници, ето вам 
прилике Срби без разлике нјере, ето и 
вама пријатељи српскога подмлатка, да 
незнатном материјалном жртвом подигнете 
“велику задужбину .! 


СРПСКИ НАРОДЕ! 


Кто ти прилике, да помогнеш п изве- 
деш на мрави пут оне, који ће дисати 
душом твојом, осјећати невољу твоју, 
хтјети и умјети вршити вољу твоју, 

Шта учиниш једноме од ових малих, 
учинио си себи. 

У Сарајеву, 14. јула 1902. 

_ Владислав Скарић, гим. учитељ; Др. Димитрије 
Марковић, секунд, љекар; Душан Васиљевић, 
адвок. канд.; Др. Ђока Цвијић, секуил. љекар; 
Др. Ђорђе Васиљевић, фипан. перовођа; Др. Љубо 
Мирковић, општински љекар; Др. Ристо јерсмић, 
асистент љекар; Шћепан Грђић, гимп, учитељ; 


Танасије Дакић, намј. гимни. учитељ; Др. Пера 
Ивановић, прив. љекар; Милан Ћуковић, гимн, 

учитељ; Стеван Жакула, гимн. учитељ; Ристо 
Божић, судски пристав; Богољуб Петровић, судски 
пристав; Цвјетко Радовић, судски пристав; Др. 
Саво Вукановић, аускултант; Никола Човић, 
судски пристав; Владислав Ђурић, марвени љекар; 
Др. Коста Крсмановић, гимн, учитељ; Милан 
Максимовић, аускултант; јован Васић, гимн. учи- 
тељ; Др. Димитрије Николић, судски пристав; 
Лука Калаба, марвени љекар; Димитрије Петро- 
вић, аускултант; Антоније Вуковић, марвени ље- 
кар; Др. Ђорђе Ђокић, учитељ у реалци; Никола 
Опалић, намј. учитељ у реалци; Дамјан Грбић, 
катихета у реалци; Симо Мирковић, инжињерски 
пристав. 


КЊИГЕ СРПСКЕ КЊИЖЕВНЕ 
ЗАДРУГЕ. 


Ове године Српска Књижевна Задруга 
некако је закаснила са својим књигама. 
Не знамо шта је томе узрок, али не 
могосмо а да јој не замјеримо, тим више, 
што су, како изгледаше, неки добили ње- 
зине књиге раније, а неки доцније. Ми 
смо већ једном писали, да неки листови 
доносе и оцјене о тим књигама, док их 
ми не бијасмо ни очима видјели и крино 
нам је било, јер смо држали да смо не- 
како запостављени... Ипак, када их до- 

бисмо у руке, не зажалисмо ни мало на 
толико чекање. Оне нас много обрадо- 
ваше, јер, искрено говорећи, тешко да 
је још у коме колу Задруга пружила 
нам љепших дјела. Ево нашега мишљења 
о њима: 

»Лажни цар Шћепан Мали«, истори- 
ческо збитије осамнајестога вијека од 
Петра Петровића-Његоша. — У овоме 
колу ово нам је најмилија књига. Његош је 
у Задрузи још давно требао на ред да 
дође и мало коме да није криво, што се 
с њиме толико закаснило. На срамоту 
нашу, ми још немамо лијепа и укусна 
издања цјелокупних дјела његових, нити 
за народ ни за интелигенцију. Немамо 
пјелокупних дјела »најбољега« свога пје- 
сника. А ко је позванији од Српске Књи- 
жевне Задруге да нам их да? Мјесто »Би- 
јеснога Роланда«, дјела Милана Јовано- 
вића, »Порушених идеала« Ранковићевих 
и »Првих жртава« Гавриловићевих зар 
сваки члан Задругин не би волио Њего- 
ша? Ми се, барем, надамо, да ће се 
једном задовољити жељама читалачке пу- 
блике и да ће јој се давати оно, што 
јој је милије. Мадамо се, да ће нам За- 

друга, кроз 2—43 године дати и »Пусти- 
њака Цетињског«, »Лучу Микрокозма«, 
»Горски Вијенац«, »Слободијаду« и »Ку- 
лу Ђуришића«, — и тада ћемо јој бити 
необично захвални, као што смо јој за- 
хвални и сада на »Лажном цару Шће- 
пану«.“) , 

У предговору Његошевом дјелу г. Јаша 
Продановић, на једном мјесту, вели ово: 
»изузев Лучу Миброкозта писану по ин- 
спирацији Милтоновој...« Колико се сје- 
ћамо Др. Милан Шевић, у нашој »Зори« 


%*) Примјетили смо и то, да у »Лажноме ца- 
ру Шћепану« има више штампарских погрјешака, 
него би то у једној Задругиној књизи смјело 
бити. Има их чак које и смисао кваре н. пр.: 
Повластице с цурком на товаре (стр. 12) а треба: 
Посластице с дукроп. У Црној Гори цукар зову 
шећер, а цурка се каткад зове цура, цурица. 
У оваку бруку затриљао (стр. 44) а треба заиртљао. 
А камо ли шака горштаках (стр. 53) а треба: 
А камо ли шачица горштаках. На стр. 77 стоји: 
На пут прави — на шжерјат царски, а треба: 
На пут прави — на жшеријат царски. На стр. 81. 
То не може, то не може бити, а треба: То не 
може, те не може бити. На стр. 152. Већ би 
свијет црњи хака био, а трсба: Већ би свијет 
црњи накла био т. ј. црњи и од пакла. Ситни- 
јих погрешака има још мпого и требало би нам 
много мјеста, кад би их хгјели набрајати. 

доказивао је баш за »Лучу Микрокозма«, 
да »није« писана ни по чијој инспира- 
цији и чудимо се, да г. Продановић није 
прочитао тај чланак, или, ако га је про- 
читао, да му није посветио већу пажњу. 
Ми држимо, да би стручњаци требали 
ово да расправе и да ствар на чисто 
изведу, јер је заиста важна. 
»Путешествије по Сербији« од Јоакима 
Вујића. Прва књига. — Добро нам је 
дошла ова интересантна књига познатог 
старога књижевника српскога, за кога 
писдц предговора г. Ердељановић вели, 
да »својом младошћу и школовањем, ци- 
јелим својим животом и радом необично 
много _ потејећа на славног Доситија 
Обрадовића....« > Оба ова стара књи- 
жевника наша најбоље оличавају родо- 
љубиве и похвалне напоре срмскога на- 
рода у Аустро-Угарској, да се школом 
и књигом уздигне на ступањ својих про- 
свјећенијих сусједа. Обојица бјеху људи 
немирна и неуморна духа, ванредне издр- 
жљивости, са чудним самопоуздањем и 
необичном оданошћу своме светом про- 
свјетитељском и књижевничком позиву... < 
»Нричања Вука Дојчевића«, скупио и 


15 

сложио Стјепан Митров Љубиша. Прва 
књига. — Колико нам је познато, ова је 
књига требала да изађе још лањске го- 
дине. Свакако то је једна од најљепших 
књига, које изиђоше у свим досадањим 
Задругиним колима и свак ће јој се од 
срца зарадовати. »Причања Вука Дојче- 
вића« занимљива су и карактеристична. 
Нарочито му се одликују три ствари 
»Каква јеђа, таква међа«; » Женски донос 
— празни понос«; »Ко се виси он се 
низи, а ко се низи он се виси«, које 
човјек може и по неколико пута прочи- 
тати, па да му се сваки пут више до- 
пану. 

Читајући ову књигу, упало нам јеу 
очи, да наш »Вук Злоћевић«, кога доне- 
сосмо у 30 свесци »Мале Библиотеке « 
много сличи Дојчевићу и, могли бисмо 
рећи, да је то један исти човјек. Љубиша 
прича, како је Дојчевић служио Иван- 
бега; како је могао појести много јаја; 
како су га заводили кроз млетачке улице 
и он се повратио Иванбегову конаку по 
зарезотинама, што их јелјељао на неком 
пруту; како је Дојчевић, да занара Иван- 
бега и момке му, правио по снијегу стопе, 

сличне медвјеђима, и намамио их у хајку. 
То исто прича Иванишевић о своме 
Злоћевићу. Биће, да се у Црној Гори 
много прича о томе човјеку, као и 0 
Насрадин-хоџи, само што га неки зову 
једним, а други другим презименом... 

Најпошље имамо да напоменемо и 10, 
да г. Јовановић држи, да је »погрешка, 
што Дојчевић спомиње и Станишино из- 
дајство за живота Иванбегова, кад се оно 
десило тек доцније«. Нама се опет чини, 
да то није погрјешка, јер и народ (у 
пјесми »Женидба Максима Црнојевића« 
гдје Максим није нико други, него Ста- 
ниша) држи то исто, а то исто мисли и 
Књаз-пјесник Никола І. те се и у њего- 
вој »Балканској Царици« одмеће Станко 
за живота очева. 

> Људско срце«, приповетке и слике 
Илије Вукићевића. Свеска прва. — По- 
којни Илија Вукићевић свакако се мора 
убројати у најбоље приповједаче наше. 
Његове приповијетке, бајке, а нарочито 
лијепе и онако брижљиво обрађене »слике«, 
сачуваће му за дуго име у народу ери" 
ском. Српској Књижевној Задрузи не- 


обично смо захнални, што нам је почела 
10* 


~ 

давати његове радове, са онако озбиљ- 
ном студијом о животу н раду његову 
из џера г. Љ. Јовановића. Но не можемо, 
а да не замјеримо распореду прича, који 
као да је испод ненјеште руке испао. 
Зашто овако, без икаква избора, стр- 
пати у једну збирку и приповијетке и 
слике и бајке, кад је и практичније и па- 
метније било: у једној свесци издати све, 
или најљешше, приповијетке и бајке, а у 
другој саме слике. Тек тако би читаоци 
могли да познаду, кога смо имали и кога 
смо изгубили у покојном Илији, а овако 
не ће познати ништа, нити ће, ако га 
нијесу отприје познавали, остати потпуно 
задовољни овИм стварима, јер овдје нема 
»ни једне« од »најбољих« његових бајка 
или слика, а да није »Два растанка« не 
би било ни од приновиједака. 

»На селу и прелу«, приповетке Паје 
Марковића Адамова. — А зар да се не 
радујемо, кад нам Задруга даје и скуп- 
љене приповијетке старога познаника и 
миљеника нашег — Адамова. На жалост, 
има више од десетину година, како се 
је ућутао и престао да ради на сри- 
ској приповијеци, мислећи зар, да ће 


— 229 — 


пам, као уредник »Бранкова Кола« више 
користити. Перо његово је златно и свака 
ствар, која испод њега изађе, нама је мила. 
Мила нам је ради тога, што је Адамов, го- 
тово мимо све данашње наше приповједаче, 
пјесник у приповијеци, прави и исти- 
нити пјесник, који осјећа кад пите. о 
овим приповијеткама ми сада не ћемо 
опширније говорити. Њих је некада, са 
одушевљењем, дочекала и критика и чи- 
талачка публика, а надамо се, да ће их 
и сада дочекати. О причама не ћемо оп- 
ширније говорити, али не можемо а да 
предговор не похвалимо и да из њега 
не изнесемо једно мјесто, које нам се 
необично допало; 

>Замјерам онима, који кажу, да живот 
по селима није подобан, да да грађе за 
већу приновијетку или роман. Не мислим 
ја. Него још се није родио јунак, који 
ће да проникне у дубину душе народне. 
А тврдити да живот народни није толико 
развијен, да чијем великом уму даде 
доста хране, то значи тврдити, да народ 
наш није дорастао у пуној мјери за про- 
свјету. Токорсе друштвеност је у народу 
нам заостала иза нас!... » Ми смо зао- 

стали иза народа. А истрчали смо из 
његова кола, па купимо мрвице туђинске, 
па им се дивимо, а превиђамо бисер и 
алеме своје рођене. Одбили смо се од 
колијевке своје и свога коританцета, гдје 
смо се одљуљали, па поскакујемо за ту- 
ђим кочијама, као да нам љуљке те нису 
одљуљале већ толико узора; а баш нај- 
већи нам је узор сам наш народ...« 

» Чича Горијо«, написао Хоноре де 
Балзак превео с францускога Јован М. 
Јовановић. — Од славнијих писаца европ- 
ских у Срба нико мање превођен није 
од Балзака. У подлиску политичких ли- 
стова можда је и изишао који роман, 
али засебно одштампана нема него »Евге- 
нија Гранде« у пријеводу Д. Ђокића и сада 
»Чича Горијо«. Оба ова романа спадају 
у његова најбоља дјела и доста је њих 
прочитати, па да се позна, како је велик 
био човјек, који их је написао. Ми се 
само можемо радовати што их имамо и 
што су пријеводи врло добри. 

»Живот Бенџамина Франклина«, с ен- 
глескога превео Чедомиљ Мијатовић. — 
Мјесто да опширно говеримо о овоме 
дјелу, ми ћемо само навести ријечи прево- 

диочеве, шта он о њему каже: »образо- 
вани народи су се тако живо заинтере- 
совали за опис живота Франклинова, који 
је он.,сам написао, за његову »Ауто- 
биографију«. А да су се заинтересовали 
и да та заинтересованост још једнако 
и сада траје, може се доказати већ и 
самим тим фактом, што је та његова 
аутобиографија на разним језицима штам- 
пана не мање од 217 пута и то 54 пута 
у засебним издањима а 163 пута у изда- 
њима цјелокунних дјела његових. Она је 
и данас једно од најпопуларнијих дјела 
свјетске књижевности«.... 

Али, поред свега тога, што смо задо- 
вољни са овогодишњим књигама Српске 
Књижевне Задруге, не можемо, а да не 
изразимо своје чуђење: зашто Задруга, 
у свима досадашњим колима, није посве- 
тий већу пажњу руским, а никакву ње- 
мачким, талијанским, шпањолским роман- 
сијерима и приповједачима% Од Руса је 
преведена само Потапенкова (писца дру- 
гога реда) »Истинска служба«, а на 
Достојевскога »Злочин и казну«, Гого- 
љева »Тараса Буљбу« и т. д. сасвим се 
заборавило. А међутијем су преведена 

»три« енглеска романа (у 4 књиге) и 
»два« француска, па и овдје су нам 
мјесто н. пр. Флобера дали — Пјера 
Лотија! . Ако Задруга посвети већу пажњу 
романима, које за своја кола преводи и 
ако се постара, да се они преводе не 
.само са енглескога и францускога језика, 
бићемо са њезинијем књигама још задо- 
вољнији. 3. 


Српскоме народу, а нарочито нашима 
у Босни и Херцеговини, најтоплије пре- 
поручујемо, да се што више претилаћују 
на Задругине књиге, те да јој више омо- 
гућимо, да лакше испуњава оно, што од 
ње желимо. О. 


АЛЕКСАНДАР ДИМА СТАРИЈИ 


11./24. Јула о. г. навршило се сто го- 
дина од рођења најплоднијег и најчита- 
нијег писца деветнасстог вијска, Алексан- 
дра Дима старијег. Млећејећ га није звао 
човјеком, него природном силом. Међу 
сличним појавама свога доба стајао је он 
усамљен и нудостижан са своје чудне 
проналазачке маште, са своје разновр- 
сности и плодности и ако му је свако 

дјело носило на себи знаке извјесних 
мана. Човјека изненађује нсизрачунљиви 
број његових дјела. У једном свом писму 
Наполеону Ш. признаје сам да је дотле 
издао 1200 свезака, а издање за народ, 
које и нијс потпуно, износи 300 свезака 
велике осминс са 300 ситно штампаних 
страница. Он је од сваке ствари, чак од 
обичне дневне вијести, знао начинити 
опсежно дјело разних пустоловштина и 
заплета. Није много пазио на дикцију, 
као што то чине велики романсијери, 
али су му зато радње пуне живота и 
узбуђења. У његовим романима залуд 
ћете тражити философије, психологије и 
посматралачког погледа на живот, они 
су површни, као што то није ни могло 
друкчије бити код тако хипериродуктив- 
на писца. Имао је неисцрпну моћ импро- 
визације, тако, да је ва дан два исписи- 
вао читаве новеле а за неколико сахата, 
читаве чинове, за које је требало исто 
толико времена да се одиграју. Он би 
умео у исти мах радити пет разних ро- 
мана. Само његово јако памћење могло 
га је да сачува, да не измијеша радње 
и јунаке једног романа са радњама и ју- 

нацима других. Журња, којом је радио, 
сметала му је да му дјела достигну трај- 
не вриједности. Млећејећ каже да му је 
оргијска продукција прогутала вас жи- 
вот и да му није никад допуштала да 
развије потпуну своју снагу. Никад није 
достигао оне висине до које се могао 
дићи, само да је знао својој плодној фан- 
тазији одмора да даде. Шегов настрани 
живот приморавао га је непрестаном ра- 
ду. Његови пријатељи становали су и 
ручавали у његовој кући. Док би читаво 
друштво мушких и женских, од којих он 
многе чак ни познавао није, частило се 
доље у елегантном салону његовом, дотле 
је он горе у таванској собици, поред ко- 
мада хладна меса и шоље теја, ручавао 
и халапљиво писао. Међу овим парази- 
тима најгоре су биле женске, оне су га 
највише стајале и највише упропашћа- 
вале. Новчана кеса и нерви једнако су 
потрзавани због ових односа од којих 
се никад није могао да отресе. И докле 
год је његова јака фантазија и необори- 
ва снага могла да дјелује, увијек би ју- 
начки се борио и извлачио из дефицита, 
не обзирући се на Гетеове ријечи, које 

му у једном свом писму напомиње. »Чу- 
вајте се претјеривања. Непрекидно на- 
презање води банкровству«, поручује 
вајмарски олимпљанин. И дошао је био 
и тај час. Фантазија попусти, таленат 
суста. Дође вријеме шепртљења и пре- 
рађивања. Старе ствари, које је још као 
незнатан писац писао, поново је узимао 
у руке, мијењао им натписе и поново пу- 
штао у свијет. Сви су буџаци ирстресе- 
ни да се исчепркају радови, који су не- 
кад за свагда сарањени. Он почиње 
њемачки роман да обраћа у сух неки 
француски позоришни комад а енглески 
позоришни комад у француски фељтон- 
ски роман. Чак му је и ово прерађивање 
постало тешко и он се најпошље лаћа 
ножица и љепка. А кад је примјетио да 
му популарност пада, почео се радовати 
што ће једном да окрене леђа Паризу. 
Крене се на пут у Русију и остаде више 
година у Италији. > Моја слава«, каже 
он тужно »почиње на граници« 

Сјајан успјех његова сина учини да 
му се пошљедње године живота разве- 
дрише. С почетка као да је био нешто 
мало и љубоморан, али га то брзо пређе. 

» Александар «, говорио је оп, »пошао је 
својим рођеним путем и не ће га нико 
престиһћи. Ја не бих могао написати 
» Репп-Мопде« или »КИз пајагеј« али 
ни Александар не би могао никад напи- 
сати > Апіолу« илп »МафоовеЦе Ае 
ВеПе-151е«. Он је мирно умро у вили 
свога сина за вријеме пруске окупације. 
Неколико дана прије смрти показиваше 
он на још једини луј (новац), који се 
задржао био негдје на комину, говорећи: 
»Говоре да сам био расипник, а видиш 
ипак сам сачувао један од она два луја 
с којима сам у Париз отишао«. Алп га 
син није хтио да подсјети на оних 150.000 
ових жућака, којих је он спуцкао за че- 
трдесет година. 

Димаови романи излазили су већином 
као фељтони, а листови што су их доно- 
сили грабљени су са грозничавом не- 
стрпељивошћу. Свијет се кладио шта ће 
се до краја догодити са јунацима њего- 
вих романа, хоће ли се спасти Монте- 
христо или хоће ли кажњена бити лади 
у »Мускетирима«. Дима се умио тако да 
уживи у судбину својих јунака, као да 
би и сам један дио ње сносио, У пред- 

говору »Мускетирима« прича његов син 
да га. је за вријеме писања његова ко- 
мада »У!сопие де Вгарејоппе« затекао 
сузних очију. 

— Ти си плакао? Шта ти је? 

— Брига, — одговори отац, — Пор- 
тос је мртав. Баш сад сам га убио. Си- 
ромах Портос! 

»Са таким увјерењем«, вели му син, 
»и са таким осјећајем солидарности пишу 
се управо мајсторски дјела!« 

На сриски су преведени ови романи: 
»Гроф од Монтехриста«, »Господар све- 
та«, »Краљичин ђердан«, »Буна«, »Кр- 
вави дани«, »Три мускетара« и још други. 

ЛАЛЫ 


ИЗ ЛИСТОВА 


+ »Српски Књижевни Гласник«, у свесци 
од 16. августа, доноси чланак г. Јовапа Скерлића 
> Литерарни програм Српске Књижевне Задруге« 
у коме замјера Задрузи, што толико издаје (и 
спрема се да издаје) дјела такозваних наших 
»класика«, а запоставља млађе писце. Са писа- 
њем г. Скерлића ми се у многоме слажемо, наро- 
чито у погледу издавања списа пок. Милана јо- 
вановића, Стејића, Боројевића. Додајемо још и 
то, да нам у Задругиним књигама не требају 
ни Качић, ни Шеноа, ни Враз. Кад »Маса 

Нтуафака« може да буде без српских писаца, 
може, ваљда, и наша Задруга без хрватских! 
:— У истој свесци »Гласника« оцјењује г. 
Милан Грол »Људско срце«, приповијетке пок. 
Илије Вукићевића. Није нам криво, што он са 
овом књигом није много задовољан, али нам 
је криво, кад каже, да му се Вукићевићево име 
»није никад чинило особито обиљежено својом 
личном и књижевном физиономијом«... 


+ »Коло« у свесци од 16, августа, доноси 
приповијетку »Даћа« од нашег сарадника и оми- 
љеног српског пјесника Милете Јакшића. У истој 
свесци отпочела је излазити приповијетка »Не- 
прилика« од Јанка М. Веселиновића. 


+ У 31. 32. и 33. броју »Бранкова Кола« 
излази чланак Вл. Голишина, у коме се опет 
расправља: је ли Петар Прерадовић Србин или 
Хрват 2 


4 У листу »Лензећтј рт Іпіегпаііопајев 
Ргіуа и. Обепшећев Кесһі‹, књига ХІІ, свеска 
3. и 4. изашао је чланак под натписом > Паз 
МопіепевтіпізсЬе Ећегесће« од Милана Павла 
Јовановића. Овдје писац расправља о црногорском 
брачном праву по Поповићеву Данилову зако- 
нику и Богишићеву имовинском законику. 


+ О књизи Јове Адамовића »Привилегије 
Српског Народа у Угарској и рад Благовјештен- 
ског Сабора« ваљани историк српски г. Јов. 
Томић изриче у »Српском Књижевном Гласнику « 
врло неповољан суд. Он вели, да је писац при- 
ступио расправљању једнога питања, без до- 
вољнога познавања, вели да је књига »непо- 
требно велика, излагање чињеница преко мјере 

развучено, због чега нема потребне јасности ни 
убједљивости«... 

+ »Племенски дах у књижевностиє натпис 
је једноме лијепоме чланку Марка Цара, штампа- 
ном у 31. 32. и 33. броју »Бранкова Кола«. 


+ Пештанска »Њива« прештампава из 
» Мале Библиотеке« »Приче« Милана Будисавље- 
вића, а »Нишки Заставник« »Последње припо- 
ветке« Милорада П. Шапчанина. 


+ Јован Грчић написао је у > МйубвлуПар«-у 
(10 бр.) чланак о мађарској драмској књижевности 
код Срба а у 12 броју о Михајлу Витковићу као 
српском писцу. 

+ »Српски Књижевни Гласник«, у свесци 
од 16. августа, отпочео је доносити приповијетку 
»Женидба Пере Карантана« од нашег Ћоровића. 
Ову је приповијетку Ћоровић посветио Стевану 
Сремцу. 

+ У 7 броју »МпубазуПАр«-а написао је 
др. Милан Савић неколико биљежака, у облику 
чланка, о Српској Матици, у 9 броју о Змају Јо- 
вану Јовановићу, а у 11 броју о Вуку Караџићу 
и српском књижевном језику. 

+ Изашла је: »Православна српска паро- 
хија у Добрици крајем 1901. године« од Максе 
Вујића, администратора парохије. Овдје је уједно 
и кратак опис живота српског сликара Лазара 
Николића, који је 40 година учитељовао у 
Добрици. Цијена 60 хел. 

+ Од Фелдмаршалајтнанта А. пл. Хорзецког 
изашла је књига »Ратови последњих сто година« 
у пријеводу Блажа №. Мирковића. Цијена 4 
динара. 

+ Изашла је из штампе књига од припо- 
знатог православног канонисте, уваженог срп- 
ског књижевника, преосвештеног епископа д-ра 
Никодима Милаша, под натписм »Неодољива 
мржња као бракоразводни узрок по аустријском 
грађанском законику«. Књига износи 88 стр. 
Цијена 2 круне. — Задаћа је ове књиге да по- 
каже, како се на основу неодољиве мржње међу 
супрузима не смије по канонском праву развести 
један брак, који је законито склопљен у право- 
славној цркви. Књига је научно написана, а тиче 
се врло важног питања нашег друштвеног жи- 
вота. 

4 Професор Велике Школе у Биограду 
Милан Ј]. Андоновић написао је: »Комасација 
пољопривредних имања«. Може се добити у књи- 
жари Мите Стајића у Биограду. 


+ Као 99. издање задужбине Илије М. Ко- 
ларца, штампани су »Основи политичке еконо- 
мије« од Емила Лавлеја, професора политичке 
економије на универзитету у Лијежу, дописног 
члана института и т. д. и т. д. и т. д. Превео 
Александар 3. Јовичић. Биоград, штампарија Д. 
Димитријевића 1902. — На 8 стр. ХХҰП и 254. 
— У предговору преводилац је изложио малу 
историју овог пријевода, кратак животопис Ла- 
влеја и предговор пишчев француском издању. 


+ »Листак из психологије рата«. Васпитни 
услови побједе са психолошкога гледишта. Напи- 
сао Ст. ]. Радосављевић Бдип. Биоград, 1902. 
Стр. 132. Цијена 1 дин, 

+ »Школа и здравље« од Д-р Владе А. 
Поповића. Биоград, 1902. Стр. 36. Цијена 0.50. 

+ Изашла је у Биограду »Историска педа- 
гогика за учитеље српских народних школа«, 
написао Петар Деспотовић, управитељ учитељске 
школе у Алексинцу. Цијена 6 динара. 

+ Изашла је из штампе друга свеска »Илу- 
строване историје српскога народа«, коју издаје 
Коста Мандровић у Бечу. 

+ »Дете у породици и школи«, читанка за 
моралне поуке за 1. разред грађанских дјево- 
јачких школа, по програму изводили Ж. О. Да- 
чић и Вл. Т. Спасојевић. Биоград, Нова електрична 
штампарија П, Јоцковића 1902. Цијена 1 динар. 

+ Изашла је из штампе књига »Напад и 
одбрана тврђава и утврђених логора« од Мари- 
јана Боргати, инжињерског мајора, превео с та- 
лијанског Васа Божидаревић, краљевски српски 
артиљеријски капетан. Биоград, штампарија До- 
ситија Обрадовића. Цијена 3 динара. 

+ Слике Беде 1. »Окови«, превео Жар. Д. 
»На путу« превео Ж. №. Р. — »Под називом 
»Слике Беде«, излазиће црте из живота оних 
људи, који се муче и раде, умиру и гину, за 
мали број оних, који су у стању, да, благода- 
рећи данашњем друштвеном уређењу — дембе- 
лишу и не раде, а уживају плодове другога«. 
Тако пише преводилац у поговору другој књизи, 
али нам је жао, што морамо рећи, да су ове 
ствари таке, да нити могу помоћи биједнима 
(чак ни саучешће према њима изазвати) ни одне- 
моћи дембелима. 

+ Из »Наставника« је одштампана расправа 


д-ра Ег. Ке |-д »Смер и задатак паставе еле- 
р р 
16 

ментарне математике у средњим школама«, пре- 
вео Дим, Марчић, професор. 

+ Група великошколаца социјалиста издала 
је као МТ. свеску својих издања књижицу у којој 
су ова два говора: »Колективизама од Жил Геда, 
и »Патриотизам и интернационализам« од Жана 
Жореса. Приредио Ср. Попадић. Цијена 0.30 дин. 

+ Проф. Ј. Ковачевић превео је с фран- 
цускога »Тахеограф«, од Ф. Шрадера, са опи- 
сом и упуством. Књига је штампана у електричној 
>Новој Трговачкој Штампарији« у Биограду. 

+ У штампарији Милоша Великога, у Био- 
граду, штампана је и друга књига »Говора« Јо- 
вана Ћ. Авакумовића у општини, судовима и 
скупштини. 

+ »За штампање другог дијела Трудбеника и 
за оснивање »Трудбеника«« намијењен је приход 
књиге »Грех од Петла«, приповијетка из мусли- 
манског живота, оригинал од Алексе Кристића. 
Књизи је цијена 0.50 дин. а штампана је у 
штампарији Т. К. Наумовића у Биограду. 

+ »Мед као лек и храна«, написао Жарко 
М. Ружић. Друго попуњено 'издање. Биоград, 
Штампарија Тддора К. Наумовића, — Мала, али 
лако и популарно написана књига, којом се 
многи користити може. Ми је најтоплије препо- 
ручујемо! 

+ »Балканска Царица« од Књаза Николе ! 
изашла је у холандском пријеводу Ег. ӛтті 
К1еіпе-а а по њемачком пријеводу Хуга Марка. 
Дјело је штампано на великој четвртини, у врло 
дивотној изради, са ликом пјесциковим, коме је 
овај пријевод и посвећен. Дјело је штампано 
само у 50 егземплара. 

+ На њемачком језику почело је да излази 
ново издање цјелокупних дјела Ђорђа Брандеса, 
у наклади Алберта Лангена у Минхен-Ле-у. У 
првој књизи, која носи натпис »Њемачке лично- 
сти« налазе се ови чланци и расправе: фелл- 
маршал Молтке; Хенрик Ибзен и његова школа 
у Њемачкој; Мартин Лутер; Артур Шопенхауер; 
Бертолд Ауербах; Фердинанд Ласал; Вилхелм 
Шерер; Артур Фитлер; Фани Левалд; Бебели 
пл. Фолмар. Брошираној књизи је цијена 7 ма- 
рака а у елегантном повеву 8 м. 50 пф. 

4- У издању лајпцишке фирме Еџбеп 
рјенчећ-а излазе цјелокупна дјела Лава Толстоја 
у редакцији Рафаела Левенфелда. Ово су аутен- 
тични пријеводи а међу њима има и сасвим но- 
вих ствари. До сада су изашла ова дјела у за- 
себним књигама: »Моја исповијест«; »Моја вјера«; 
»Шта да радимо?«; »О животу«; »Царство је 
Божје у вами«. Ових су 5 дјела најглавнији списи 
Толстојеви и на њима се оснивају његови рели- 
гиозно социални назори. Од белетристике штам- 
пане су до сада разне приче под натписом: 
»Посједниково јутро«; »Козаци«; »Севастопољ«; 
»Брачна срећа.« 

4 »Ређег М!ећеја зове се нов роман што 
га је написао Етгіедгіһ Ниеһ, а о ком. њемачки 
листови са највећим хвалама обасипају. Цијена 
4 марке. 

+ У септембру изаћи ће у наклади Ернста 
Хофмана её Со. у Берлину на њемачком језику 
опширна биографија Тургењева а из пера д-ра 
Ернста Борковског. Ово је из збирке »Душевних 
јупака«. 

+ Миленко Вукићевић, познати књижевник 

српски дао је у штампу и убрзо биће готова 
»Историја српскога народа«, од половине ХУ. 
стољећа до Берлинскога Конгреса. Књига ће 
изнијети до 23 штампана табака. Обухвата нову 
и најновију историју свију српских области. У 
књизи је изложено и најтамније вријеме српске 
прошлости (доба робовања под Турцима). Обра- 
Ћена је пажња и културном стању Срба у ХМІ., 
ХҮП. и ХУШ. вијеку. Пропраћен је живот срп- 
ског народа у ХІХ. стољећу до Берлинског Кон- 
греса (1878.) а нарочито је пажња обраћена раз- 
воју појединих установа. — Писац вели да се 
старао, да изложи догађаје што јасније и за- 
нимљивије по најновијим истраживањима. Чита- 
лац ће у овој књизи добити пријеглед српске 
историје од половине ХУ. стољећа до Берлин- 
ског Конгреса. Књизи је цијена 2.50 дин. или 
круне. Поруке треба слати на пишчево име, Био- 
град, Даничића улица бр. 19, а новац поштан- 
ским упутницама. Књижарима се уступа 25", 
рабата. 

+ Да би се знало које списе из старије и 
новије књижевности српске мисли управа Српске 
Књижевне Задруге издавати у даљим колима 
друштвених књига, израђен јеи одштампан »Нацрт 
програма за издавање српских писаца, старих и 
нових«, Али тај нацрт нити је потпун у поједи- 
ностима, нити је коначно утврђен. Да се и то 
уради управи је потребно да чује мишљење што 
вебега броја залругара и пријатеља Задругиних. 
Овога ради разаслат је многим лицима нацрт 
програма, с молбом да га проуче и јаве управи 
шта о њему мисле. То ће београдски задругари 
моћи учинити и на конференцији, која ће се 


САБТ 


тога ради сазвати у септембру. Дан, мјесто и 
позив на конференцију објавиће се доцније у 
новинама. Послије тога ће се, према добивеним 
обавјештењима, поново претрести сав нацрт, и 
онда ће се коначно утврдити програм, кога ће 
се управе Задругине стално држати у свом раду. 
+ Иван Вуић-Светозаров дао је у штампу 
двије своје приче са натписом »Два срца«. 

+ »Књижевни Одбор Матице Српске« имао 
је у четвртак 25. јула о. г. своју редовну сјед- 
пицу под предсједништвом А. Хаџића, предсјед- 
ника друштвеног. Од приједмета наводимо: На 
расписану награду из фонда Јована Наке стигла 
су још ова позоришна дјела од непознатих пи- 
саца: »Сваком своје«, »Лажљивица«, »Узданица«, 
»Котаница« и »Сестрс«, која су издана одређе- 
ним оцјењивачима. — Нису примљени ови ру- 
кописи : »Подмаршал Арон Станисављевић«, »Ин- 
секти корисни и штетни«, »Две нове француске 
драме«. — Условно се прима: »Распуст преображ. 
сабора 1872.« т. ј, ако писац учини неке измјене 
према напоменама оцјењивача. — У архиву се 
ставља рукопис пок. владике Никанора Грујића. 
— Издају се на пријеглед и оцјену: »Ратар«, 
»Одгајивање и топљење кудеље«, »Три пјесме 
непознатог писца«, »Квинт Хорације Флак«. — 
Прима се за Летопис; »Наша савремена лепа 


књижевност И.«, од М. Недељковића. — Издају 
се редакц. пододбору двије критике Ј. Ф. Ива- 
нишевића. — 27. истог мјесеца имао је састанак 


управни одбор Матичин«. На овом састанку нај- 
важније је било саопштење предсједниково о 
одлуци мађарске владе односно задужбине Саве 
Текелије. Покојии Текелија, тестаментом својим, 

оставио је да његовом задужбином, познатом под 
именом »Текелијанум« рукује Матица Српска 
чије је сједиште тада било у Б. Пешти. Када се 
Матица преселила у Н. Сад, мађарска влада, на- 
лазећи да Матица мора сједити у Б. Пешти ако 
жели руковати са Текелијиним фондом, тражила 
је од Матице фонд да га преда српској црквеној 
општини пештанској. И ако се Матица опирала 
томе тражењу опет је морала предати општини 
1878. године. Матица је пак тражила да јој се 
фонд врати али је све остало безуспјешно. Сад 
је мађарска влада ријешила, да се фонд Теке- 
лијин преда на руковање саборском одбору у 
Карловцима, с тим да се управа Текелијанума и 
духовни надзор над истим повјери патронату, 
коме ће предсједник увијек бити будимски вла- 
дика, а потпредсједник: предсједник Матице 
Српске. — 13. септембра о. г. Матица ће др- 
жати своју редовну годишњу скупштину. 

+ »Истина«, нов политички лист отпочео 
је излазити у Пожаревцу, коме је власник и 
уредник Михаило М. Душманић, а уређиваће га 
нарочити одбор. Лист излази два пута недјељно, 
а годишња му је цијена 12 динара. 

+ »Типографски Гласник«, који је излазио 
у Биограду, поново је почео излазити под влас- 
ништвом типографских радника, а одговорним 
уредништвом Сретена Радивојевића, Излази два 
пута мјесечно; годишња му !е цијена 6 динара. 

4 Из »Извјештаја гимназије Краља Алек- 
сандра 1 за шк. год. 1901--1902.« олштампана 
је расправа проф. Спире Калика: »Драмска пое- 
зија римска«. Из истога извјештаја одштампана је 
у посебну књигу и расправа проф. Богдана |. 

Јанковића: »Узајамни односи између инсеката и 
биљака«. 

+ У Келну је почео од 1. јула 0. г. изла- 
зити полумјесечни часопис » іе Киашиг« под 
уредништвом Юг $. Вппсћо и-а. Овај је часо- 
пис заснован са најотмјенијим стилом, и ра- 
справљаће независно, објективно и научно сва 
питања и проблеме јавнога живота. У ‘проспекту 
гдје набраја радове и ауторе њихове, што су већ 
стигли редакцији, налазимо најпризнатија имена 
савремене свјетске књижевности. Цијена је часо- 
пису годишње 16 марака. Наклада Ѕећаѓївќеію её 
Со. Кёп. а КЬ. 

+ Кнез Никола Црногорски именовао је 
главлог сарадника »Срђа« г. Луку Зору за учи- 
теља Књажевићу Петру. Честитамо! 

-- Чеда А. Поповић, познати српски књи- 
жевник, чијих ће неколико свезака и у »Малој 
Библиотеци« изићи, штампао је у »Бранковом 
Колу« причу »Он ради«. Писац иначе највише 
ради на подлисцима »Нишког Заставника«. 

+ По закључку сабора подићи ће се у 
Риму наскоро споменик Дантеу. 

+ »Највећи љубитељ поезије између вла- 
дара« — јапански је император. Његова љубав 
к пјесништву расте сваком годином. > Јапански 
лист« говори, да не прође дан а да не ће напи- 
сати од 27—31 врсту стихова. За тим се они 
предају барону Токаски, ради повјеравања. То- 
каски, који врши ту дужност од 1892. год., увје- 
рава, да број стихова које је сачинио император, 
излази на 37.000. Императорица такође воли 
писати стихове, но она не пише више од двије 
пјесме на недјељу. 

+ Наш пријатељ и сарадник госп. Брани- 
слав Ђ. Нушић постављен је за инспектора прве 
кл. поштанско-телеграфског одјељења. 


+ Српско-православно шрквено-пјевачко дру- 
штво »Николајевић« у Варцар-Вакуфу (Босни) 
приредило је дана 26. августа о. г. »Пету дру- 
штвену забаву« са игранком и позоришним ко- 
мадом »Балканска Царица« од Николе І. 


ЧИТУЉА 


+ Гаврило Витковић, српски књижевник и 
гимназијски професор у пензији, умро је у Не- 
готину 25. јула о. г. Он је синовац упокојеног 
мађарског и српског пјесника Михаила Витко- 
вића. Особито је био ревносан. скупљач старих 
српских књижевних успомена, те је превео и с 
мађарског приповијетку »Спомен Милици« од 
споменутог Михаила Витковића и »Историју срп- 
ског народа« од Венијамина Калаја. Био је члан 
Српске Краљ. Академије у Биограду, члан »Ма- 
тиме Српске« и дописни члан »Мађарске Краљ. 
Академије« у Будимпешти. Лака му земља и 
вјечна успомена ! 


НАПОМЕНА 
Претплатници »Мале Библиотеке« у 
Краљевини Србији, нека од сад претила- 
ту шаљу Госпођи Зорки Н. Милојевић, 
Биоград, Ломина улица број 40. 


ИЗДАЊЕ Ш ШТАМПА ИЗДАВАЧКЕ КЊИЖАРИНЦЕ И ШТАМПАРОКО- 
УМЈЕТНАЧКОГ ЗАВОДА ПАХЕРА И КИСИЋА У МОСТАРУ. 


